**Bezenye Községi Önkormányzat**

**képviselő-testületének**

13/2007.(XII.12.) önkormányzati rendelettel,

14/2013.(XII.20.) önkormányzati rendelettel módosított

**7/2001./III.30.) rendelete**

**(egységes szerkezetben)**

**A temetőkről és a temetkezésről**

Bezenye Községi Önkormányzata a helyi önkormányzatokról szóló 1990. évi LXV. törvény 16.§ (1) bekezdésében biztosított jogkörében eljárva, élve a temetőkről és a temetkezésről szóló 1999. évi XLIII. törvény (továbbiakban: Tv.) 40.§ (1) bekezdésében és a 41.§ (3) bekezdésében kapott felhatalmazással, figyelemmel a Tv. végrehajtásáról rendelkező 145/1999.(X.1.) Kormányrendelet (továbbiakban:Vhr.) szabályaira, az alábbi rendeletet alkotja.

**Általános rendelkezések**

**1.§**

(1) E rendelet hatálya Bezenye község közigazgatási területén az önkormányzat tulajdonában és kezelésében lévő 064 hrsz-ú köztemetőre terjed ki.

(2) Az önkormányzat az (1) bekezdésében megjelölt temetőre vonatkozó fenntartási és üzemeltetési kötelezettségét saját maga teljesíti.

**Temető létesítése, lezárása, megszüntetése, újbóli használatbavétele**

**2.§**

A temető létesítésére, lezárására, megszüntetésére, újbóli használatbavételére a Tv. és a Vhr. szabályait kell alkalmazni.

**Temetési helyek, sírhelyek**

**3.§**

(1) A temetőben az alábbi temetési helyeket kell biztosítani:

a) egyes sírhely

b) kettős sírhely

c) urnasírhely

(2) A sírhelyek mérete:

a) felnőtt egyes sír: hossza: 2,10 m

 szélessége: 0,90 m

 mélysége: 1,60 m -2,50 m

b) felnőtt egyes sír: hossza: 2,10 m

 szélessége: 1,90 m

 mélysége: 1,60 m - 2,50 m

c) gyermeksír: hossza: 1,30 m

 szélessége: 0,60 m

 mélysége: 1,60 m - 2,50 m

d) urnasír: hossza: 0,60 m

 szélessége: 0,60 m

 mélysége: 1,00 m

(3) A temetési helyek egymástól való távolsága:

a) sírok oldaltávolsága: 0,60 m

b) sorok közötti távolság: 0,60 m - 0,80 m

c) sírdombok magassága: 0,30 m

(4) A temetési helyen elhelyezhető sírjelek helyben szokásos legnagyobb magassági: 1,50 m.

E magassági méreten belül - A Tv. és a Vhr. rendelkezéseit figyelembe véve - sírjel az üzemeltető részére történő előzetes bejelentés után, külön engedély nélkül létesíthető.

(5) A (4) bekezdésben megadott méretnél magasabb sírjel tervezett létesítését a készíttető az építési hatóság részére köteles bejelenteni.

(6) Az (5) bekezdésben szereplő korlátozásról az építési hatóság 15 napon belül értesíti az építtetőt. Amennyiben az építési hatóság a megadott határidőn belül nem nyilatkozik, azt úgy kell tekinteni, hogy az építési hatóság a tervezett magasság ellen kifogást nem emel.

**Temetési helyek feletti rendelkezési jog**

**4.§**

(1) A 3.§ (1) bekezdésében felsorolt temetési helyek feletti rendelkezési jog időtartama:

a) a felnőtt egyes és kettős sírhelyek, a gyermek sírhelyek 25 év

b) urnasírhelyek 25 év

(2) A sírhelyek feletti rendelkezési jog megszerzéséért, valamint újraváltásáért díjat kell fizetni.

**A temető infrastrukturális létesítményei**

**5.§**

(1) Az önkormányzat a tulajdonában és kezelésében álló köztemetőben az alábbi infrastrukturális feltételeket biztosítja:

[[1]](#footnote-1)a) a ravatalozót a szükséges felszerelésekkel továbbá a halottak ideiglenes elhelyezésére szolgáló tárolót és hűtőt

b) vízvételi lehetőséget közkútról

c) hulladéktárolót

[[2]](#footnote-2)d) illemhelyet, melynek megépítési határideje 2015. év

[[3]](#footnote-3)e) szilárd burkolatú utat a temető bejáratától a ravatalozóig.

(2) Az (1) bekezdésében felsorolt létesítmények használatáért az önkormányzat díjat nem számol fel.

**A temetők rendje**

**6.§**

(1) A temető bejáratánál jól látható helyen tájékoztató táblát kell elhelyezni, amelyen fel kell tüntetni a temető nyitvatartási idejét, a tulajdonos és az üzemeltető megnevezését, pontos címét, valamint a temető részletes térképét.

(2) A temető nyitvatartási ideje: 7.00 - 20.00 óráig.

(3) A nyitvatartási idő alatt a temetőt bárki korlátozás nélkül látogathatja, a sírokat gondozhatja. A 12 éven aluli gyermek a temetőben csak felnőtt személy felügyelete mellett tartózkodhat.

(4) A sírok gondozásán, díszítésén kívül minden egyéb tevékenységet - annak megkezdése előtt - a temető üzemeltetője részére be kell jelenteni.

(5) A temetőben munkáját végző vállalkozók működésük során az e rendeletben foglaltakat kötelesek betartani. Tevékenységükkel a szertartások rendjét nem zavarhatják, a látogatók kegyeleti érzéseit nem sérthetik, a szomszédos sírokban és a temető infrastrukturális létesítményiben kárt nem okozhatnak.

**7.§**

**(1) Tilos**

a) a temetőbe kutyát bevinni, a vakvezető kutya kivételével,

b) az üzemeltető előzetes hozzájárulása nélkül a temetőbe építőanyagot beszállítani, építési vagy bontási munkát megkezdeni, a bontási anyagot elszállítani,

c) hulladékot, koszorú és virágmaradványt a kijelölt lerakóhelyen kívül egyéb helyen lerakni,

d) hangoskodással, zajkeltéssel a szertartások rendjét zavarni, a temetőlátogatók kegyeleti érzéseit megsérteni,

e) a sírokat és a temető infrastrukturális berendezéseit megrongálni.

**Temetési helyek megváltási díjai**

**8.§**

[[4]](#footnote-4)(1) Sírhely megváltási díja 25 évre:

a) Egyes sírhely: **4000 Ft**

b) Kettős sírhely: **8000 Ft**

c)Gyermek sírhely: **ingyenes**

(2) Urna sírhely megváltási díja 25 évre: **2000 Ft**

Az árak az általános forgalmi adót nem tartalmazzák.

**Záró rendelkezések**

**9.§**

Ez a rendelet 2001. április 1. napján lép hatályba.

Kihirdetéséről a jegyző gondoskodik.

Schmatovich Mátyás Dr. Busa Gézáné

polgármester jegyző

A rendelet kihirdetve: 2001. március 30.

 Dr. Busa Gézáné

 jegyző

1. Módosította a 15/2013.(XII.20.) önkormányzati rendelete 2015. január 1-ei hatállyal. [↑](#footnote-ref-1)
2. Módosította a 15/2013.(XII.20.) önkormányzati rendelet 2015. január 1-ei hatállyal. [↑](#footnote-ref-2)
3. Módosította a 15/2013.(XII.20.) önkormányzati rendelet 2015. január 1-ei hatállyal. [↑](#footnote-ref-3)
4. Módosította a 13/2007.(XII.12.) önkormányzati rendelet 2008. január 1-ei hatállyal. [↑](#footnote-ref-4)